b'\n_START_ARTICLE_\nThe Amazing Race 5\n_START_PARAGRAPH_\nThe Amazing Race 5 er den femte sesongen av den amerikanske realityserien The Amazing Race. Den femte sesongen av The Amazing Race fulgte elleve lag med to personer, med et pre-eksisterende forhold, i et kappl\xc3\xb8p rundt i verden. _NEWLINE_De gifte foreldrene Chip og Kim McAllister vant denne sesongen av The Amazing Race, og ble de f\xc3\xb8rste afroamerikanske deltagerne til \xc3\xa5 vinne The Amazing Race. De ble ogs\xc3\xa5 det eldste laget til \xc3\xa5 vinne konkurransen.\n_START_SECTION_\nProduksjon\n_START_PARAGRAPH_\nEtter d\xc3\xa5rlige seertall for The Amazing Race 4, tvilte CBS styreformann og administrerende direkt\xc3\xb8r Les Moonves om de ville fornye The Amazing Race med en ny sesong. Etter mye overveielse, ble det i september 2003 bekreftet at CBS hadde beestilt en femte sesong av The Amazing Race. Enkelte observat\xc3\xb8rer mente at seriens siste Emmy-seier var en viktig faktor bak fornyelsen. Mens CBS fl\xc3\xb8rtet med tanken om en h\xc3\xb8stpremiere, gav de til slutt den femte sesongen premierer om sommeren for \xc3\xa5 skape moment til The Amazing Race 6, som hadde premiere p\xc3\xa5 h\xc3\xb8sten._NEWLINE_Denne sesongen introduserte to nye elementer; Vikeplikt (Yield) og ikke-elimineringsstraff. I Vikeplikt, kan et lag tvinge et annet lag til \xc3\xa5 stoppe \xc3\xa5 race i en forh\xc3\xa5ndsbestemt antall tid. Vikeplikt var tilgjengelig p\xc3\xa5 hver etappe, selv om det ikke ble presentert i hver episode. Lagene kan kun benytte seg av muligheten en gang. Ikke-elimineringsstraff var en straff som ble gitt til laget som kom p\xc3\xa5 sisteplass i en ikke-elimineringsetappe. Straffen var at laget ble fratatt alle pengene de hadde spart opp i l\xc3\xb8pet av kappl\xc3\xb8pet. I tillegg fikk de ikke penger i starten av neste etappe. Denne sesongen var ogs\xc3\xa5 den f\xc3\xb8rste sesongen der antall Snarveier (Fast Forward) ble redusert; bare to Snarveier var tilgjengelig i l\xc3\xb8pet av kappl\xc3\xb8pet. _NEWLINE_Den femte sesongen av The Amazing Race strakk seg 116 000 km gjennom tolv land p\xc3\xa5 seks kontinenter i l\xc3\xb8pet av 32 dager. Det er den lengste reste reiseruten i The Amazing Race. Innspillingen begynte 30. januar 2004 og var ferdig 27. februar 2004. Kappl\xc3\xb8pet bes\xc3\xb8kte ni land som tidligere ikke var bes\xc3\xb8kt: Uruguay, Argentina, Russland, Egypt, Kenya, Tanzania, De forente arabiske emirater, Filippinene og Canada. Dette var f\xc3\xb8rste gangen at et land fra den tidligere Sovjetunionen og land i Midt\xc3\xb8sten ble bes\xc3\xb8kt i The Amazing Race. Det var ogs\xc3\xa5 f\xc3\xb8rste gangen at finaletappen hadde en mellomliggende destinasjon i et annet land enn USA._NEWLINE_Under pre-produksjonen, valgte produsentene \xc3\xa5 flytte den \xc3\xa5ttende etappen fra Istanbul, Tyrkia til Dubai i De forente arabiske emirater. Bakgrunnen for denne avgj\xc3\xb8relsen ble ikke offentliggjort. Istanbul ble til slutt bes\xc3\xb8kt av The Amazing Race to sesonger senere. _NEWLINE_Marshall & Lance bl\xc3\xa9 det f\xc3\xb8rste laget i The Amazing Race sin historie til \xc3\xa5 slutte, da de valgte \xc3\xa5 slutte under den sjette etappen i Luxor, Egypt pga Marshall sin kneskade. Da laget ankom Veisperringsoppgaven etter at de andre lagene hadde fullf\xc3\xb8rt oppgaven, besluttet de \xc3\xa5 gi opp enn \xc3\xa5 gjennomf\xc3\xb8re Veisperringsoppgaven._NEWLINE_Tre oppgaver ble redigert ut av programmet, siden de ikke p\xc3\xa5virket lagenes plassering i l\xc3\xb8pet av de respektive etappene. Den f\xc3\xb8rste oppgaven, var en Veisperringsoppgave i Dubai, der et lagmedlem m\xc3\xa5tte finne en n\xc3\xb8tt p\xc3\xa5 et marked. Den andre oppgaven var en shoppingoppgave i Banff, Alberta, der lagene m\xc3\xa5tte f\xc3\xa5 med seg utstyr som de m\xc3\xa5tte ha med seg i resten av etappen. Den tredje oppgaven, var en Veisperringsoppgave utenfor Banff Springs Hotel i Banff, der et lagmedlem m\xc3\xa5tte sette sammen en tipi.\n_START_SECTION_\nCasting\n_START_PARAGRAPH_\nS\xc3\xb8knadsfristen for denne sesongen, gikk ut 8. oktober 2003. _NEWLINE_Etter to sesonger der tolv lag deltok i The Amazing Race, ble antall lag for denne sesongen redusert til elleve lag. Lagene inkluderte en milit\xc3\xa6rfar, et datende enkepar, tvillings\xc3\xb8stre, en tidligere deltager som har deltatt i Big Brother, et lagmedlem med kortvoksthet og noen skj\xc3\xb8nnhetsdronninger. _NEWLINE_Charla & Mirna deltok igjen i den f\xc3\xb8rste All-Stars-sesongen, der lag fra den f\xc3\xb8rste sesongen til den tiende sesongen deltok for andre gang._NEWLINE_Colin & Christie forlovet seg under et intervju p\xc3\xa5 CBS sitt morgenprogram The Early Show. De ble invitert til \xc3\xa5 delta i den f\xc3\xb8rste All-Stars-sesongen, men avslo tilbudet p\xc3\xa5 grunn av Christies graviditet.'